CELEX: 32010R0671
Language: bg
Date: 2010-07-13 00:00:00
Title: Регламент (ЕС) № 671/2010 на Съвета от 13 юли 2010 година за изменение на Регламент (ЕО) № 2866/98 по отношение на валутния курс към еврото за Естония

28.7.2010   
            
            
               BG
            
            
               Официален вестник на Европейския съюз
            
            
               L 196/4
            
         РЕГЛАМЕНТ (ЕС) № 671/2010 НА СЪВЕТА
   от 13 юли 2010 година
   за изменение на Регламент (ЕО) № 2866/98 по отношение на валутния курс към еврото за Естония
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 140, параграф 3 от него,
   като взе предвид предложението на Европейската комисия,
   като взе предвид становището на Европейската централна банка (1),
   като има предвид, че:
   
               (1)
            
            
               С Регламент (ЕО) № 2866/98 на Съвета от 31 декември 1998 г. относно валутните курсове към еврото на валутите на държавите-членки, които приемат еврото (2) се определят валутните курсове, считано от 1 януари 1999 г.
            
         
               (2)
            
            
               Съгласно член 4 от Акта за присъединяване от 2003 г. Естония е държава-членка с дерогация по смисъла на член 139, параграф 1 от Договора за функционирането на Европейския съюз (наричан по-нататък „Договорът“).
            
         
               (3)
            
            
               Съгласно Решение 2010/416/ЕС на Съвета от 13 юли 2010 г. в съответствие с член 140, параграф 2 от Договора относно приемането на еврото от Естония от 1 януари 2011 г. (3) Естония изпълнява необходимите условия за приемането на еврото и дерогацията за Естония се отменя, считано от 1 януари 2011 г.
            
         
               (4)
            
            
               Въвеждането на еврото в Естония налага приемането на валутен курс на естонската крона към еврото. Този валутен курс се определя на 15,6466 крони за евро, което съответства на настоящия централен курс на кронатa в механизмa на обменните курсове (МОК II).
            
         
               (5)
            
            
               Регламент (ЕО) № 2866/98 следва да бъде съответно изменен,
            
         ПРИЕ НАСТОЯЩИЯ РЕГЛАМЕНТ:
   Член 1
   В член 1 от Регламент (ЕО) № 2866/98 между валутните курсове, приложими към германската марка и гръцката драхма, се вмъква следният ред:
   
      „= 15,6466 естонски крони“.
   
   Член 2
   Настоящият регламент влиза в сила на 1 януари 2011 г.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 13 юли 2010 година.
      
         
            За Съвета
         
         
            Председател
         
         D. REYNDERS
      
   
   
      (1)  Становище от 5 юли 2010 г. (все още непубликувано в Официален вестник).
   
      (2)  ОВ L 359, 31.12.1998 г., стр. 1.
   
      (3)  Вж. страница 24 от настоящия брой на Официален вестник.